Mua suojaa niin kuin silmäterää!
Taas voiton sain minä kiusaajasta!
 Oi kiitos, Herra, kun annos soit!
 Kun autoit ennen, kun autat vasta,
 Kun auttaa tahdot ja auttaa voit!
 Siks vastakaan älä, Herra, jätä
 Mua kurjaa kanssansa yksinpäin!
 Mull’ ain’ on vaara ja ain’ on hätä;
 Siks seiso aina mun vieressäin!

 Mua suojaa niin kuin silmäterää
 Ja valvo liikkeitä sydämen!
 Ja synnin himo kun siinä herää,
 Sä armoin sammuta liekit sen!
 Ja pyhää sytytä Hengen tulta
 Mun kylmän sieluni syvyyteen,
 Ett’ ain’ ois kirkasna uskon kulta
 Ja katse tähdätty taivaaseen!

 Ja yllytyksestä mailman pahan,
 Jos milloin harhalle hairahdun,
 Sä ohjaa taas minut oikeahan,
 Niin että löydän mä jälleen sun!
 Ja pyhät kirkasta kasvos mulle,
 Niin kalliiks armo ja autuus tee,
 Ett’ uhraan itseni aina sulle!
 Näin mailman rakkaus raukenee.

 Pois riistä mielestän itsekkäästä
 Kaikk’ kuolon paulat ja synnin lait!
 Mua milloinkaan älä irti päästä,
 Kun ikeesees minut kerran sait!
 On raskas, vaikea matka mulle,
 Kun aina kiusaaja ahdistaa.
 Siks annan itseni, Jeesus, sulle.
 Näin totta sieluni voiton saa!